Lokað er fyrir innlagnir á blóð- og smitsjúkdómadeild Landspítalans eftir að sjúklingur þar greindist með smit. Verið er að skima starfsmenn og sjúklinga og er von á niðurstöðum síðar í dag.
Már Kristjánsson, yfirlæknir smitsjúkdómadeildar Landspítalans segir að lokað sé fyrir innlagnir á blóð- og krabbameinsdeildina á meðan verið sé að kanna útbreiðslu smits sem þar greindist í gærkvöld. Verið er að skima starfsmenn og sjúklinga og er von á niðurstöðum síðar í dag.
Sjúklingurinn á blóð- og krabbameinslækningadeildinni var lagður inn í fyrradag og var hann að koma frá sjúkrahúsinu á Ísafirði þar sem hann hafði verið skimaður. Þau sýni voru neikvæð. Um þrjátíu sjúklingar og tuttugu starfsmenn blóð- og krabbameinslækningadeildar verða skimaðir vegna þessa og er von á niðurstöðum eftir klukkan þrjú í dag.
Már segir að það sé ekki almenn regla að sjúklingar séu skimaðir þegar þeir eru lagðir inn á Landspítalann, heldur sé lagt mat á það í hvert og eitt sinn.
Þessi einstaklingur er með flókna sögu og var auðvitað með einkenni og breytingar á myndgreiningu sem gat bent til þessa
Sólarhringur er síðan Landspítalinn þurfti að grípa til aðgerða vegna smits sem kom upp á hjartadeild. Már segir að atburðirnir tveir séu aðskildir og með sitt hvora atburðarásina. Ekki sé hægt að líta á þessar tvær sýkingar sem gagnrýni á sóttvarnir á spítalanum.
nei nei þetta er ekki palladómur um það. Þetta er bara meira árvekni starfsmanna annars vegar og bara flækjustig viðfangsefnisins hinsvegar
Ekki er lagt inn á krabbameinsdeildina á meðan verið er að kortleggja smitið.
Ég vonast til að þetta hafi ekki verið með frekari útbreiðslu ef að það er frekari útbreiðsla þá bara kemur það á daginn og við munum fjalla um það. En ég vænti þess að verði ekki um frekari útbreiðslu að ræða og við getum þá hafið starfsemi annað hvort seinna í dag eða á morgun með eðlilegum hætti
Lokað er fyrir innlagnir á blóð- og smitsjúkdómadeild Landspítalans eftir að sjúklingur þar greindist smitaður af COVID-19.  